กฎกระทรวงการคลัง ออกตามความในพระราชบัญญัติการธนาคารพาณิชย์ พุทธศักราช 2488
กหดหกดหกดหกด
กฎกระทรวงการคลัง
ออกตามความในพระราชบัญญัติการธนาคารพาณิชย์
พุทธศักราช ๒๔๘๘
--------------------------

 อาศัยอำนาจตามความในมาตรา
๓๕ แห่งพระราชบัญญัติการธนาคารพาณิชย์ 
พุทธศักราช ๒๔๘๘ รัฐมนตรีว่าการกระทรวงการคลังออกกฎไว้ ดังต่อไปนี้

 การขออนุญาตประกอบการธนาคารพาณิชย์

 ข้อ ๑
ในกรณีที่จะตั้งบริษัทจำกัดซึ่งจดทะเบียนในราชอาณาจักร
 (ก)
ให้ผู้ขออนุญาตประกอบการธนาคารพาณิชย์แจ้งความจำนงเป็นหนังสือต่อ
รัฐมนตรีว่าการกระทรวงการคลังพร้อมด้วยสำเนาหนังสือบริคณสนธิ
 (ข) เมื่อได้รับแจ้งความจากรัฐมนตรีว่าการกระทรวงการคลังให้ดำเนินการ
ต่อไปได้ และผู้รับอนุญาตได้ตั้งบริษัทขึ้นตามประมวลกฎหมายแพ่งและพาณิชย์แล้ว
ให้นำ
หลักฐานการจัดตั้งบริษัทนั้นยื่นต่อรัฐมนตรี ดังต่อไปนี้
  (๑) สำเนาใบสำคัญแสดงการจดทะเบียนของบริษัท
  (๒) สำเนารายงานการประชุมตั้งบริษัท
  (๓) สำเนาข้อบังคับของบริษัท

 ข้อ ๒
ในกรณีแห่งสาขาของธนาคารต่างประเทศ ผู้ขออนุญาตประกอบการ
ธนาคารพาณิชย์ต้องนำหลักฐานมาแสดงดังต่อไปนี้
 (๑) สำเนาแสดงการจดทะเบียนของบริษัท
 (๒) สำเนาหนังสือบริคณสนธิของบริษัท
 (๓)
สำเนาข้อบังคับของบริษัท
  (๔)
หลักฐานแสดงว่าได้ตั้งบริษัทขึ้นตามกฎหมายของประเทศซึ่งสำนักงาน
แห่งใหญ่ของธนาคารนั้นตั้งอยู่
 (๕)
สำเนารายงานประจำปีซึ่งได้รับรองถูกต้องตามกฎหมายแสดงกิจการเพียง
วันสิ้นปีก่อนวันยื่นคำขอ

 รายการแสดงอสังหาริมทรัพย์

 ข้อ ๓. ให้ธนาคารยื่นรายการต่อรัฐมนตรีว่าการกระทรวงการคลัง แสดงบรรดา
อสังหาริมทรัพย์ซึ่งตกเป็นของธนาคารโดยการชำระหนี้
หรือได้มาเพื่อประกันต้นเงินซึ่งจ่ายให้
กู้ยืมไปปีละครั้งภายในวันที่ ๑๕ ของเดือนแรกแห่งปีใหม่ ตามแบบ ธ.พ. ๑
ท้ายกฎนี้

 รายการย่อแสดงหนี้สินและสินทรัพย์ของธนาคาร

 ข้อ ๔
ให้ทำรายการย่อแห่งหนี้สินและสินทรัพย์ที่มีอยู่ในวันสุดท้ายที่ทำงาน
ของทุกเดือน
หรือในวันอื่นใดที่รัฐมนตรีว่าการกระทรวงการคลังจะได้ให้ความยินยอม ตามแบบ 
ธ.พ. ๒ ท้ายกฎนี้
 ตราบใดที่รัฐมนตรีว่าการกระทรวงการคลังยังมิได้สั่งให้ประกาศรายการ
ดังกล่าวแล้วในหนังสือพิมพ์ ให้ธนาคารปิดประกาศรายการนั้นไว้ในที่เปิดเผย ณ
สำนักงานของ
ธนาคาร
 รายการสำหรับเดือนใด
ให้ยื่นต่อรัฐมนตรีว่าการกระทรวงการคลังภายในวันที่ 
๒๑ ของเดือนถัดจากเดือนนั้น

 กฎให้ไว้
ณ วันที่ ๒๐ ธันวาคม พุทธศักราช ๒๔๘๘
 
ดิเรก ชัยนาม
  รัฐมนตรีว่าการกระทรวงการคลัง

[รก.๒๔๘๘/๗๒/๗๐๔/๒๕ ธันวาคม ๒๔๘๘]

 พุทธชาด
/ แก้ไข
 ๒๐
พฤศจิกายน ๒๕๔๕
 A+B
(C)